༄༅། །དཔལ་ས་སྐྱ་པ་ངག་དབང་ཀུན་དགའ་བསོད་ནམས་ཀྱི་མཁས་པའི་དབང་པོ་མཁན་ཆེན་ངག་དབང་ཆོས་གྲགས་ལ་གྲགས་ཆེན་བཅོ་བརྒྱད་ལས་བརྩམས་པའི་དྲི་བ་དྲིས་ལན་གྱི་ཡིག་ཆུང་བཞུགས།། ཨོཾ་སྭསྟི་སིདྡྷྃ། བདག་གི་བླ་མ་ཐམས་ཅད་མཁྱེན་པའི་དྲུང་། །ཉེར་མཁོའི་དོགས་གཅོད་ཅུང་ཟད་ཞུ་བ་ལ། །གྲགས་་་་་་དོགས་གཅོད་དང་པོ། ཆེན་་་་་་འདི་ཅན་ནམ་ཆེན་དག་པ་ལགས། བཅོ་བརྒྱད་པོད་གྲངས་ངོས་འཛིན་ནི། །བྱམས་ཆོས་་་་་་རྒྱན་གཉིས་འབྱེད་གཉིས་རྒྱུད་བླ་སྟེ། ལྔ་དང་སྤྱོད་འཇུག་་་་་་ཞི་བ་ལྷས་མཛད་པ་སྟེ། ཕར་ཕྱིན་སྐོར།་་་་་ལ་པོ་ཏི་དྲུག །ཚད་་་་་་མ། མདོ་་་་་་སློབ་དཔོན་ཕྱོགས་གླང་གིས་མཛད་པ་དང་། རྣམ་འགྲེལ་རྣམ་ངེས་་་་་་གཉིས་ཆོས་གྲགས་ཀྱི་མཛད་པ་སྟེ། ཚད་མའི་སྐོར།་་་་་ལ་པོ་ཏི་གསུམ། །སོ་ཐར་མདོ་་་་་་སངས་རྒྱས་ཀྱི་བཀའ་ཉིད། དང་་་་་་དེ་ཉིད་ལུང་སྡེ་བཞི་དང་བཅས་པའི་དགོངས་འགྲེལ། རྩ་བ་་་་་་སློབ་དཔོན་ཡོན་ཏན་འོད་ཀྱིས་མཛད་པ་སྟེ། འདུལ་བའི་སྐོར།་་་་་ལ་པོ་ཏི་གཉིས། །ཀུན་ལས་བཏུས་་་་་་ཏེ་མངོན་པ་གོང་མར་གྲགས་པ་ཐོགས་མེད་ཀྱིས་མཛད་པ། དང་་་་་་མངོན་པ་འོག་མར་གྲགས་པ། མཛོད་གཉིས་་་་་་ཏེ་དབྱིག་གཉེན་གྱིས་མཛད་པ། མངོན་པའི་སྐོར།་་་་་ལ་པོ་ཏི་གཉིས། །རྩ་་་་་་བ་ཤེས་རབ་ཀླུ་སྒྲུབ་ཀྱིས་མཛད་པ། འཇུག་་་་་་པ་ཟླ་གྲགས་ཀྱིས་མཛད་པ། བཞི་་་་་་བརྒྱ་པ་འཕགས་པ་ལྷས་མཛད་པ་སྟེ། གསུམ་ཆེས་ཟབ་དབུ་མའི་སྐོར།་་་་་ལ་པོ་ཏི་གསུམ། །སྡེ་བདུན་མདོ་བཅས་དགོངས་འགྲེལ་རིགས་གཏེར་དང་། །སྡེ་སྣོད་རྒྱུད་སྡེ་ཀུན་འགྲེལ་སྡོམ་གསུམ་་་་་་གཉིས་ཆོས་རྗེ་ས་པཎ་གྱིས་མཛད་པ། སྟེ། །དེ་རྣམས་རྒྱལ་བའི་གསུང་རབ་མདོ་ཕྱོགས་ཞེས། །མཁས་གྲུབ་རྒྱན་དྲུག་མཆོག་གཉིས་ཀྱིས་བཀྲལ་བའི། །གཞུང་གི་རྗེས་འབྲངས་གཙོར་བྱས་གངས་ཅན་འདིར། །ཡོངས་གྲགས་གྲགས་ཆེན་བཅོ་བརྒྱད་ཅེས་སུ་གྲགས། །འདི་དག་རང་གི་གོ་ཚོད་ཙམ་ཞིག་སྟེ །འཐད་དམ་མི་འཐད་དོགས་པ་དཔྱད་དུ་གསོལ། །དེ་ལྟར་་་་་་དོགས་གཅོད་གཉིས་པ། གྲགས་ཆེན་བཅོ་བརྒྱད་འདི་ཉིད་ལ། །རང་ལུགས་གཞན་ལུགས་གཉིས་ཤིག་འབྱུང་སྙམ་པ། །དེ་ཚེ་གཞན་ལུགས་བཅོ་བརྒྱད་ངོས་འཛིན་ཚེ། །སྡོམ་རིགས་མིན་པའི་གཞུང་གཉིས་གང་ལ་འདོད། །མདོ་་་་་་དོགས་གཅོད་གསུམ་པ། ཕྱོགས་པོད་ཆེན་དྲུག་གི་ངོས་འཛིན་ལ། །ཕར་ཚད་འདུལ་མངོན་སྡོམ་རིགས་རྣམ་དྲུག་ལ། །འདོད་དང་ལ་ལ་རིགས་གཏེར་མི་འདྲེན་པར། །དབུ་མ་དང་བཅས་དྲུག་ཏུ་བཞེད་འདྲ་བ། །རིགས་གཏེར་ཚད་མའི་ཁོངས་སུ་གཏོགས་པའི་ཕྱིར། །ཕྱི་མ་དེ་ཉིད་འཐད་སྙམ་ཇི་ལྟར་ལགས། །དེ་དག་ས་ལུགས་མདོ་ཕྱོགས་པོད་ཆེན་དྲུག །ངོས་འཛིན་ཡིན་གྱི་གཞན་ལུགས་མདོ་ཕྱོགས་ལ། །ཕར་ཚད་འདུལ་བ་མངོན་པ་དབུ་མ་སྟེ། །པོད་ཆེན་ལྔ་ལས་སྡོམ་རིགས་མི་འདྲེན་པའི། །ལུགས་སྲོལ་གཞན་ཞིག་ཡོད་སྙམ་དེའི་ཚེ་ན། །གངས་ཅན་མདོ་ལུགས་སྤྱི་ལ་པོད་ཆེན་གྲངས། །བཞིའམ་ལྔར་ངེས་དྲུག་ཏུ་བཞེད་པ་ནི། །ས་ལུགས་ཁོ་ནར་བཟུང་ན་འཐད་ལགས་སམ། །བཀའ་་་་་་དོགས་གཅོད་བཞི་པ། བཞི་འཛིན་དང་བཀའ་ལྔ་བཀའ་བཅུ་པ། །རབ་འབྱམས་པ་ཞེས་པོད་གྲངས་ལ་བརྟེན་པའི། །མིང་འདོགས་མཛད་པའི་སྲོལ་འདི་བོད་ཡུལ་འདིར། །བྱུང་མོད་སོ་སོའི་མིང་རྣམས་ཐོགས་པ་ཡི། །ཐོག་མའི་གང་ཟག་དེ་དག་སུ་ཞིག་ལགས། །ཨེ་མ་བདག་གི་སྐྱབས་གཅིག་ཡོངས་འཛིན་རྗེ། །ཁྱོད་ཀྱི་ལུང་གི་ཡོན་ཏན་རྒྱ་མཚོ་འདྲ། །སྔོན་ཚེ་བྱུང་མོད་ད་ནི་སྲིད་པ་ཙམ། །འདི་འདྲ་ཤེས་པའང་ཁོ་བོ་སྐལ་བ་བཟང་། །མདོ་སྔགས་དབང་ལུང་མན་ངག་ཕྱོགས་རེ་ཙམ། །ཤེས་པའི་ཁེངས་པས་ནད་ཀྱིས་སྦོས་མང་ཡང་། །ཡོངས་རྫོགས་ཤེས་བྱ་མ་ལུས་ཀུན་མཁྱེན་ཁྱོད། །ནམ་ཡང་ང་རྒྱལ་དྲེགས་པས་མ་གོས་པ། །རྣམ་ཐར་གཞན་རྣམས་ལྟ་ཞོག་འདི་ཁོ་ནས། །ཁོ་བོ་དད་པའི་སྤུ་ལྡང་མཆི་མ་གཡོ། །བདག་འདྲ་དམ་པའི་རིགས་སྐྱེས་གཞོན་ནུའི་དུས། །བློ་མིག་གསལ་ཡང་ལས་དབང་འགའ་ཞིག་གིས། །གཞུང་ལུགས་ཕལ་ཆེར་སྦྱོང་འདོད་ཡུལ་དུ་ལུས། །ཆེན་པོར་སྐྱེས་པའི་སྐལ་དམན་བདག་ཅག་ལ། །རྗེ་བཙུན་ཐམས་ཅད་མཁྱེན་པས་ཐུགས་རྗེས་བཟུང་། །ཚེ་འདིར་ཅི་བྱས་བསྟན་འགྲོའི་དོན་འགྱུར་ཞིང་། །ཕྱི་མ་ཐོགས་མེད་བདེ་བ་ཅན་བགྲོད་ཤོག །ཅེས་པའི་དོགས་གཅོད་ཞུ་བའི་ཡི་གེ་ཉུང་ངུ་འདི། རང་གི་ལག་བྲིས་སུ་བགྱིས་ནས་ཕུལ་བ་དགེ་བར་གྱུར་ཅིག །ཅེས་དཔལ་ས་སྐྱ་ནས་དྲི་བ་ཞུས་པའི་ལན་མཁན་ཆེན་ངག་དབང་ཆོས་གྲགས་ཀྱིས་འདི་ལྟར་གནང་བ་ཡིན་ཏེ། སྐྱབས་གནས་དཀོན་མཆོག་གསུམ་ལ་ཕྱག་འཚལ་ལོ། །དཔལ་ས་སྐྱ་ནས་འཇམ་དབྱངས་མི་ཡི་ཟོལ་འཛིན་པ་ཉིད་ཀྱིས་དོགས་དཔྱོད་བཀའ་ཕེབས་པའི་ཞུ་ལན་རང་གི་གོ་ཚོད་ཙམ་ཞིག་འབུལ་བ་ལ། པོ་ཏི་གྲགས་ཆེན་བཅོ་བརྒྱད་ངོས་འཛིན་ནི། །གང་གི་རྡོ་རྗེའི་མགུར་ནས་བཀའ་ཕེབས་བཞིན། །བྱམས་ཆོས་ལྔ་སོགས་སྡོམ་རིགས་གཉིས་ཀྱི་བར། །བཅོ་བརྒྱད་གྲངས་ཚང་འདི་ལ་བཞེད་པ་ཡིན། །སྔོན་དུས་བཅོ་བརྒྱད་གྲངས་ཀྱི་བརྡ་ཆད་ནི། །ཆེད་དུ་མ་བྱུང་ཀུན་ལ་ཆེར་མ་གྲགས། །བྱམས་པའི་རྣམ་འཕྲུལ་མི་ཕམ་གཡག་པ་དང་། །དེ་ཡི་ཆོས་ཀྱི་སྤུན་གྲོགས་རེ་མདའ་བས། །གདན་ས་ཆེན་པོར་བསྟན་པའི་ཁུར་བསྣམས་ཏེ། །བཅོ་བརྒྱད་གཞུང་ལ་གྲགས་ཆེན་མཚན་གསོལ་ཞིང་། །རབ་འབྱམས་བསྟན་པའི་རྒྱུན་འདི་དེ་ནས་བྱུང་། །རབ་འབྱམས་པར་གྲགས་ཤེས་རབ་དཔལ་བ་དང་། །བསྟན་པའི་མེས་པོ་སངས་རྒྱས་འཕེལ་བ་སོགས། །རབ་འབྱམས་མཚན་གྱི་དགེ་ལེགས་ལྡན་པ་ཡིན། །གཡག་པས་བཅོ་བརྒྱད་གཞུང་ལ་གཞུང་ཐོ་དང་། །སྔ་ལྡང་སོགས་ཀྱི་རྣམ་གཞག་ལེགས་མཛད་པ། །གདན་ས་ཉིད་ནས་ངམ་རིངས་ཕྱོགས་སུ་དར། །གྲུབ་པའི་མཐའ་གཞན་འཛིན་པ་ཡིན་ན་ཡང་། །སྡོམ་རིགས་གཉིས་ལ་སྦྱོར་བཀོད་ངེས་པར་དགོས། །སྔོན་དུས་གསང་བུར་བཀའ་བཅུ་ཞེས་པ་མང་། །མཚན་གཞི་ཕྱིས་སུའང་རོང་པོ་བཀའ་བཅུ་དང་། །བཀའ་བཅུ་དར་མ་དགེ་ལེགས་དཔལ་བ་སོགས། །ཐོག་མཐའ་བར་གསུམ་དག་ཏུ་མུ་མཐའ་ཡས། །བཅུ་ནི་བཀའ་ཆེན་བཞི་སྟེང་པོད་ཕྲན་གཞན། །ཅི་རིགས་དྲུག་ཙམ་ཤེས་ལ་བཀའ་བཅུ་པ། །བཀའ་ཆེན་བཞི་ཙམ་ཤེས་ལ་བཀའ་བཞི་པར། །གྲགས་ཏེ་བཀའ་བཞི་འཛིན་པ་བློ་བཟང་གྲགས། །དགེ་འདུན་གྲུབ་ལའང་བཀའ་བཞི་འཛིན་པ་ཞེས། །སྐུ་ན་གཞོན་སྐབས་དེ་སྐད་གྲགས་པ་ནི། །ཁོང་ཚོའི་རང་གི་ལོ་རྒྱུས་ཡི་གེར་གསལ། །བཀའ་བཞིའི་སྟེང་དུ་པོད་ཕྲན་གཅིག་ཤེས་ལ། །བཀའ་ལྔ་པ་ཞེས་བར་སྐབས་བྱུང་བ་འདྲ། །དེ་ཡི་མཚན་གཞི་དཔལ་འབྱོར་ཤེས་རབ་པ། །རེ་མདའ་པ་ཡི་སློབ་བུ་བདུན་གྱི་ནང་། །རྩེ་གཅིག་སྒྲུབ་ལ་གཞོལ་བ་དེ་ཡིན་སེམས། །འདིས་ཀྱང་ཕྱིས་སུ་གཞུང་ལུགས་མང་མཁྱེན་མོད། །སྔ་དུས་སྟོན་མིང་ཕྱིས་སུའང་འཇགས་པ་ཡིན། །བྱམས་ཆོས་ལྔ་ཙམ་ཐོན་ལ་བཀའ་ལྔ་པར། །འདོགས་པ་ད་ལྟའི་རྡོལ་གཏམ་མུ་ཅོར་ཡིན། །པོ་ཏིའི་གྲངས་ནི་དུ་མའམ་མང་པོ་ལ། །གྲངས་ཆེན་ཞེས་སུ་མཁས་པས་མིང་དུ་བཏགས། །གཞན་ལུགས་དག་ལ་བཅོ་བརྒྱད་མ་བྱུང་མོད། །འདིར་གྲགས་ཁ་སྐད་དིང་སང་ཅུང་ཟད་སྣང་། །ཕར་ཚད་འདུལ་མངོན་དབུ་མ་སྡོམ་གསུམ་ལ། །པོད་ཆེན་དྲུག་ཏུ་ས་སྐྱ་པ་རྣམས་བཞེད། །དྲུག་པོ་འདི་ལ་དེང་སང་འཆད་ཉན་དར། །གཞན་དག་བཀའ་ཆེན་བཞི་དང་པོད་ཕྲན་གྱི། །རྣམ་གཞག་ཙམ་ལས་པོད་ཆེན་དྲུག་མ་གྲགས། །སྤྱོད་འཇུག་ཤེར་ལས་ལྟ་བའི་ཕྱོགས་སྟོན་པས། །དབུ་མའི་གཞུང་དུ་བཞེད་པའང་འགའ་ཞིག་ཡོད། །འོན་ཀྱང་གཞུང་ཕྱོགས་སྤྱོད་ཕྱོགས་གཙོ་ཆེ་བས། །ཕར་ཕྱིན་གཞུང་དུ་བཤད་ན་ལེགས་པ་ཡིན། །དེ་སྐད་ངག་གི་མཆོད་སྤྲིན་མེ་ཏོག་འདི། །རྒྱ་ཆེན་པད་མོའི་ཚལ་དང་མཚུངས་གྱུར་ནས། །གྲུབ་པའི་བསྟི་གནས་རྡོ་རྗེའི་གདན་དེ་རུ། །ས་སྐྱའི་འཇམ་མགོན་ཀུན་ལ་རྟག་ཏུ་འབུལ། །ཞེས་པ་འདི་བླ་བྲང་རྫོང་ནས་དཔལ་ས་སྐྱར་ཕུལ་བའོ། །སརྦ་མངྒ་ལཾ།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།